
545400 SIGHIŞOARA

Str. Muzeului nr. 7, Tel./Fax. 0265-771278

               H O T Ă R Â R E A   NR. 28
                       din 28 februarie 2013

privind achiziţionarea serviciilor juridice de consultanţă, de asistenţă şi de reprezentare

 Consiliul Local al Municipiului Sighişoara, întrunit în şedinţă ordinară ;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3528/14.02.2013, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile art. I alin. (1) şi (2) lit. b) din Ordonanţa de Urgenţă nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative;

Având în vedere prevederile Legii nr. 51/1991 pentru organizarea şi exercitarea profesiei de avocat, republicată, cu modificările şi completările ulterioare;

Având în vedere prevederile art. 16, art. 36 – 38, art. 56 şi a art. 57 alin. (2) din Ordonanţa de Urgenţă nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi ale Anexei 2B la această ordonanţă de urgenţă;

Ţinând cont că în cadrul Serviciului Juridic din cadrul Municipiului Sighişoara sunt angajaţi doar 2 (doi) consilieri juridici, 7 (şapte) posturi din numărul total de 9 (nouă) posturi aprobate conform Hotărârii Consiliului Local nr. 128/201.12.2012 privind aprobarea Organigramei şi a Statului de Funcţii al Municipiului Sighişoara,  fiind vacante;


Luând în considerare volumul mare şi complexitatea activităţilor juridice de consultanţă, de asistenţă, de reprezentare în instanţă, de instrumentare a dosarelor, de avizare şi/sau întocmire a contractelor administrative, de întocmire a unor proiecte de hotărâre/dispoziţii cu caracter complex, soluţionarea cererilor pentru deschiderea procedurii succesorale, afişarea citaţiilor sau a hotărârilor judecătoreşti, aplicarea prevederilor Legii nr. 10/2001 cu întreaga procedură în materie, realizarea activităţii de prevenţie şi asigurarea consilierii juridice a tuturor compartimentelor din cadrul instituţiei, organizarea procedurilor de licitaţii la nivelul municipiului, alte activităţi specifice, care cad în sarcina Serviciului Juridic din cadrul instituţiei;

Având în vedere că în situaţia dată, descrisă mai sus, mare parte din activităţile juridice de consultanţă, de asistenţă şi de reprezentare, necesare Municipiului Sighişoara nu se pot asigura de către personalul de specialitate juridică angajat al instituţiei, în baza art. I alin. (2) lit. b) din Ordonanţa de Urgenţă nr. 26/2012, se impune achiziţionarea de servicii de această natură;

Ţinând cont de oferta de servicii juridice a Societăţii Civile de Avocaţi Costea&Guşatu, înregistrată la Municipiul Sighişoara sub nr. 26757/28.12.2012;

Având în vedere Raportul de Specialitate comun al Serviciului juridic şi al Serviciului achiziţii, accesare fonduri EU şi management proiecte, înregistrat cu nr. 3527/14.02.2013, prin care se propune achiziţionarea serviciilor juridice de consultanţă, de asistenţă şi de reprezentare, îndeplinindu-se prevederile legale în acest sens;

Ţinând cont de amendamentul formulat în plenul şedinţei ordinare a Consiliului local Sighişoara de către doamna consilier local Fintoc Marieta-Maria, amendament însuşit şi votat de către membri Consiliului local;

În temeiul art. art. 21 (2) şi (3), art. 36 (9), art . 45 (2), lit. „a” şi a art. 115 (1), lit. „b” din Legea nr. 215/2001, legea administraţiei publice locale, republicată, cu modificările şi completările ulterioare;

H O T Ă R Ă Ş T E:

Art.1. (1) Se aprobă achiziţionarea serviciilor juridice de consultanţă, de asistenţă şi de reprezentare prin încheierea unor contracte de servicii juridice, după cum urmează:

- pentru dosarele în care a fost asigurată consultanţa, asistenţa şi reprezentarea juridică de către  Societatea Civilă de Avocaţi Costea & Guşatu, cu sediul social în Tg. Mureş, str. Justiţiei, nr. 4A., se aprobă în continuare achiziţionarea acestor servicii, sens în care se vor încheia pentru fiecare dosar în parte contractele de consultanţă, de asistenţă şi de reprezentare cu plata onorariului pe fiecare dosar în parte;

- pentru alte dosare complexe se aprobă achiziţionarea acestor servicii prin încheierea de contracte de consultanţă, de asistenţă şi de reprezentare cu avocaţi (societăţi civile de avocaţi, case de avocatură, cabinet individual de avocat), în urma solicitărilor primite din partea acestora, cu plata onorariului negociat pentru fiecare dosar în parte.

 (2) Contractele  vor fi încheiate până la data de 31 decembrie 2013.
Art.2.(1) În aplicarea prevederilor art. 1 din prezenta hotărâre se mandatează Primarul Municipiului Sighişoara cu negocierea preţului contractului pentru fiecare dosar în parte pentru care se asigură achiziţionarea serviciilor juridice de consultanţă, de asistenţă şi de reprezentare, precum şi cu încheierea şi semnarea acestor contracte de servicii juridice menţionate.

(2) Primarul municipiului Sighişoara va prezenta o informare Consiliului local cu privire la contractele de consultanţă, de asistenţă şi de reprezentare juridică încheiate, cu indicarea celor cu care a încheiat aceste contracte, a obiectului cauzei şi a părţilor litigante.

Art.3. Cu ducerea la îndeplinire a prevederilor prezentei hotărâri se încredinţează Primarul municipiului, Secretarul municipiului, Direcţia economică, Serviciul juridic şi Serviciul achiziţii, accesare fonduri EU şi management din cadrul Municipiului Sighişoara.

Art.4. Prin grija d-rei Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,


Adrian Burlacu       

        Contrasemnează/Avizat pentru legalitate

SECRETAR,








                              Anca Fleşariu

Prezenta s-a difuzat astfel :

1 ex. dos. hotărâri ;

1 ex. dos. şedinţă ;

1 ex. Instituţia Prefectului-Judeţul Mureş ;

1 ex. Primar ;

1 ex. Viceprimar ;

1 ex. Secretar;

1 ex. Serviciul juridic;

1 ex. Serviciul achiziţii, accesare fonduri EU şi management;
1 ex. Direcţia economică
9 ex.AF/MF

